বৃদ্ধের আরও অভিযোগ, এই হামলার পিছনে আসলে সিন্ডিকেটের ‘শত্রুতা’ রয়েছে। তাঁর কথায়, “একটি বেসরকারি কোম্পানিতে উঁচু পদে চাকরি করতাম। সেই সময় হাওড়াতে থাকতাম। এর পর এখানে জমি কিনে বাড়ি তৈরির কাজ শুরু করি। তখন থেকেই এদের সঙ্গে বিরোধের শুরু। অভিযুক্তদের এক জনের লোহার গ্রিলের ব্যবসা রয়েছে। সেই সময়ে ওদের কাছ থেকে গ্রিল কিনিনি। তখনও এক বার আমার ওপর হামলা করেছিল। আমার হাত ভেঙে দিয়েছিল। তা-ও আমি ভয় পেয়ে আপোস করিনি। এখানে আরও এ রকম অনেকে আছেন, যাঁরা ইট-বালির ব্যবসা করেন। তাঁদের কাছ থেকেও কোন দিন আমি কিছু কিনিনি। আর সেই কারণেই আমার ওপর রাগ। আমাকে বিভিন্ন সময়ে হেনস্থা করে, ভয় দেখায়। গত কালও তাই করেছে।”